
Еуразиялық экономикалық комиссияда еңбек шартын (келісімшартын) жасасумен, оны ұзартумен және оны бұзу негіздерімен байланысты кейбір мәселелер туралы

2014 жылғы 29 мамырдағы Еуразиялық экономикалық одақ туралы шарттың 9-бабы 2-тармағының ережелерін басшылыққа ала отырып, Еуразиялық экономикалық комиссия Кеңесі шешті:
1.Еуразиялық экономикалық комиссия Кеңесінің 2014 жылғы 12 қарашадағы № 99 шешімімен бекітілген Еуразиялық экономикалық комиссияда еңбек шартын (келісімшартын) жасасу, оны ұзарту және оны бұзу үшін негіздер тәртібінің 10-тармағы мынадай мазмұндағы абзацпен толықтырылсын:
 «Лауазымды адаммен жасасылатын мерзімді еңбек шартына (келісімшартына) тараптардың келісуі бойынша онымен мерзімді еңбек шарты (келісімшарты) мерзімінен бұрын бұзылған жағдайда көтеріңкі коэффициентті ескере отырып 3 лауазымдық айлықақы мөлшерінде қызметтен босағанда берілетін жәрдемақы төлеу туралы талап қосылады».
2. Еуразиялық экономикалық комиссия Алқасының Төрағасы Т.С.Саркисян:
лауазымды адамдармен Осы Шешім күшіне енген күнге дейін жасасылған еңбек шарттарына (келісімшарттарына) өзгерістер енгізу жөніндегі жұмысты ұйымдастырсын;
осы Шешімнің 1-тармағын ескере отырып, тараптардың келісуі бойынша тиісті лауазымды адамдармен мерзімді еңбек шарттарын (келісімшарттарын) мерзімінен бұрын бұзу туралы келіссөздерді бастасын.
3.Осы Шешім ресми жарияланған күнінен бастап күнтізбелік 10 күн соң күшіне енеді.

